Diskusjon:Walther von Brauchitsch

message: Har fjernet dette kildeløse materialet:
«Den 5. november 1939 forberedte hærens generalstab et memorandum med det formål å anbefale at man unnlot et angrep mot Vestmaktene den høsten. Brauchitsch aksepterte nølende å lese dokumentet opp for Hitler. Dokumentets anbefalinger videregav ikke uenigheten innenfor generalstaben, som var urolig over at dens planlegging og gjennomføring av felttoget i Polen var blitt påvirket ned til regimentsnivå. Mer generelt var generalstaben urolig over hærens stilling som statens primære maktutøver etter at Hitler var kommet til makten. Det ble overlatt til Brauchitsch å gi uttrykk for denne uro, noe han gjorde idet han sa at «OKH ville være takknemlig for en forståelse av at den, og den alene, var ansvarlig for gjennomførelsen av fremtidige felttog». [trenger referanse] Forslaget ble mottatt med «en isnende stillhet», hvorpå Brauchitsch fortsatte med å beklage seg over at «den aggressive ånd i det tyske infanteri var sørgelig under standarden fra Første Verdenskrig ... [det hadde vært] visse symptomer på ordrenekt i stil med de i 1917-18». [trenger referanse] Hitler svarte med et voldsomt raseri hvor han beskyldte både generalstaben og Brauchitsch personlig for manglende lojalitet, feighet, sabotasje og defaitisme. [trenger referanse] Lederen av hærens generalstab, Franz Halder, som var hovedmann bak memorandumet, skrev at opptrinnet var «ytterst vondt og ubehagelig». [trenger referanse] Han vendte tilbake til hovedkvarteret i Zossen hvor «han ankom i så dårlig forfatning at han i starten kun kunne gi en noe usammenhengende gjengivelse av forløpet». [trenger referanse] Hitler innkalte derpå til et møte med generalstaben for å erklære at han ville knuse de vestallierede i løpet av ett år. Han svor også på at han ville «ødelegge ånden fra Zossen» – en trussel som fylte Halder med panikk i en grad at han tvang konspiratorene til å oppgi deres annet planlagte kuppforsøk. [trenger referanse]
Brauchitsch ble utnevnt til feltmarskalk i 1940 og var en nøkkelperson i Hitlers Blitzkrieg på Vestfronten, og foretok endringer i den opprinnelige plan om krigen mot Frankrike.»--Trygve Nodeland (diskusjon) 19. des. 2021 kl. 21:53 (CET)
replies: text: At materiale som ikke er belagt med kilder fjernes er greit, særlig når det har stått så lenge (siden våren 2019, se denne diffen) og er merket trenger referanser. Samtidig bør det nevnes at dette er vel kjent og kan belegges med svært gode kilder. Mvh. Ulflarsen (diskusjon) 19. des. 2021 kl. 22:04 (CET)
replies: text: :Det kan tenkes at det jeg har fjernet kan belegges med svært gode kilder, det er ofte slik. Men hvorfor bør det nevnes, hva er nytten ved det? Den teksten jeg nå har satt inn er mer presis, inneholder et utvidet innhold og er mer oversiktlig, og dessuten kildebelagt. Svært gode. Trygve Nodeland (diskusjon) 19. des. 2021 kl. 22:18 (CET)
replies: text: :: Som sagt var det helt ok å fjerne det, og formen var også slik at teksten var lite egnet for et leksikon. Såpass kort som artikkelen er så vil det vel uansett bli uforholdsmessig i forhold til størrelsen. Mvh. Ulflarsen (diskusjon) 19. des. 2021 kl. 23:01 (CET)
thread_title:  Fjerning materiale 

message: Opplysningen om at «Domstolen besluttet i juni 1947 at han skulle utleveres til Polen som krigsforbryter» er reelt sett uten kildebelegg. Kopien av kilden stanser før man kommer til slutten av hans liv. Det kan være grunn til å undersøke om det er korrekt, for de rakk jo aldri å gi ham noen dom. Hvorfor skulle han til Polen, når han sto for domstolen i Nürnberg? --Trygve Nodeland (diskusjon) 20. des. 2021 kl. 18:30 (CET)
thread_title:  Utleveringsbegjæring